Радой Киров
Ръкавчето на мравчето

chitanka.info

По мравешката пътечка,

както си ходеше мравчето,

се закачи на една клечка

и си скъса ръкавчето.

Ходи мравчето и се оглежда.

Що да стори с тая скъсана ризка?

От кукувичата прежда

отива конци да поиска.

После взема от младата трънка

игличка тънка

и тъй умело си зашива ръкава,

че той пак новичък става.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.